title: 2008/629/EB: 2008 m. birželio 12 d. Komisijos sprendimas dėl Europos Komisijos sprendimo 2005/56/EB pataisos įsteigti Vykdomąją įstaigą Švietimo, garso ir vaizdo bei kultūros įstaiga , administruoti Europos Bendrijų veiksmus švietimo, garso ir vaizdo bei kultūros srityse įgyvendinant Tarybos reglamentą (EB) Nr. 58/2003

text:
1.8.2008

               LT

               Europos Sąjungos oficialusis leidinys

               L 205/47

      KOMISIJOS SPRENDIMAS

   2008 m. birželio 12 d.
   dėl Europos Komisijos sprendimo 2005/56/EB pataisos įsteigti Vykdomąją įstaigą „Švietimo, garso ir vaizdo bei kultūros įstaiga“, administruoti Europos Bendrijų veiksmus švietimo, garso ir vaizdo bei kultūros srityse įgyvendinant Tarybos reglamentą (EB) Nr. 58/2003
   (2008/629/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 19 d. Tarybos reglamentą (EB) Nr. 2003/58 (1), nustatantį vykdomųjų įstaigų, kurioms pavesdamos tam tikros Bendrijos programų valdymo užduotys, ypač į jo 3 (1) straipsnį,
   kadangi:

               (1)

               Pagal Komisijos sprendimo 2005/56/EB (2) 4(1) straipsnį, vykdomajai įstaigai „Švietimo, garso ir vaizdo bei kultūros vykdomoji įstaiga“ (toliau – Įstaiga) buvo patikėta administruoti tam tikras švietimo, garso ir vaizdo bei kultūros užduotis; ypač administruojant paramos garso ir vaizdo sektoriui programą MEDIA 2007 (2007–2013), įkurtą Parlamento ir Tarybos sprendimu Nr. 1718/2006/EB (3), programą, skirtą skatinti Europos audiovizualinių kūrinių vystymą – MEDIA Plus – vystymas, platinimas ir propagavimas (2001–2006), įkurtą Tarybos sprendimu 2000/821/EB (4), taip pat Europos garso ir vaizdo sektoriaus profesionalams skirtą programą MEDIA mokymai (2001–2006), įkurtą Parlamento ir Tarybos sprendimu Nr. 163/2001/EB (5).

               (2)

               Remiantis Sprendimo 2005/56/EB straipsniu 4(3), Įstaigai Komisija, pasitelkusi vykdomųjų įstaigų Komiteto nuomonę, gali suteikti įgaliojimus vykdyti kitas užduotis, susijusias su Europos Bendrijų programomis švietimo, garso ir vaizdo bei kultūros srityse.

               (3)

               Įstaigai garso ir vaizdo srityje turi administruoti ir užbaigti MEDIA audiovizualinio sektoriaus profesionalams skirtos programos MEDIA II mokymai (1996–2000), patvirtintos Tarybos sprendimu 95/564/EB (6); taip pat programos, skatinančios Europos audiovizualinių kūrinių vystymą ir platinimą, MEDIA II – vystymas ir platinimas (1996–2000), patvirtintos Tarybos sprendimu 95/563/EB (7), projektus.

               (4)

               Sprendimas 2005/56/EB dėl šios priežasties turi būti pakeistas.

               (5)

               Šio sprendimo nuostatos suderintos su vykdomųjų įstaigų komiteto nuomone,

         NUSPRENDĖ:
   Vienintelis straipsnis
   Prie Sprendimo 2005/56/EB 4(1) straipsnio turi būti pridėti punktai 29 ir 30:

               „29)

               Europos audiovizualinio sektoriaus profesionalams skirta programa MEDIA II mokymai (1996–2000), įkurta Tarybos sprendimu 95/564/EB (8);

               30)

               programa, skatinanti Europos audiovizualinių kūrinių vystymą ir platinimą MEDIA II – vystymas ir platinimas (1996–2000), įkurta Tarybos sprendimu 95/563/EB (9).

      Priimta Briuselyje, 2008 m. birželio 12 d.

            Komisijos vardu

         Viviane REDING

            Komisijos narė

      (1)  OL L 11, 2003 1 16, p. 1.

      (2)  OL L 24, 2005 1 27, p. 35. Sprendimas su pakeitimais, padarytais Sprendimu Nr. 2007/114/EB (OL L 49, 2007 2 17, p. 21).

      (3)  OL L 327, 2006 11 24, p. 12.

      (4)  OL L 336, 2000 12 30, p. 82. Sprendimas su paskutiniais pakeitimais, padarytais Reglamentu (EB) Nr. 885/2004 (OL L 168, 2004 5 1, p. 1).

      (5)  OL L 26, 2001 1 27, p. 1. Sprendimas su paskutiniais pakeitimais, padarytais Reglamentu (EB) Nr. 885/2004.

      (6)  OL L 321, 1995 12 30, p. 33.

      (7)  OL L 321, 1995 12 30, p. 25.

      (8)  OL L 321 1995 12 30, p. 33.

      (9)  OL L 321, 1995 12 30, p. 25.“


title: 2009 m. birželio 12 d. Sprendimas Nr. H1 dėl perėjimo nuo Tarybos reglamentų (EEB) Nr. 1408/71 ir (EEB) Nr. 574/72 prie Europos Parlamento ir Tarybos reglamentų (EB) Nr. 883/2004 ir (EB) Nr. 987/2009 tvarkos ir Socialinės apsaugos sistemų koordinavimo administracinės komisijos sprendimų ir rekomendacijų taikymo (Tekstas svarbus EEE ir EB bei Šveicarijos susitarimui)

text:
24.4.2010

               LT

               Europos Sąjungos oficialusis leidinys

               C 106/13

         SPRENDIMAS Nr. H1
   2009 m. birželio 12 d.
   dėl perėjimo nuo Tarybos reglamentų (EEB) Nr. 1408/71 ir (EEB) Nr. 574/72 prie Europos Parlamento ir Tarybos reglamentų (EB) Nr. 883/2004 ir (EB) Nr. 987/2009 tvarkos ir Socialinės apsaugos sistemų koordinavimo administracinės komisijos sprendimų ir rekomendacijų taikymo
   (Tekstas svarbus EEE ir EB bei Šveicarijos susitarimui)
   2010/C 106/05
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo 72 straipsnio a dalį (1), pagal kurią Administracinė komisija yra atsakinga už visų administravimo klausimų ar aiškinimo klausimų, kylančių dėl Reglamento (EB) Nr. 883/2004 ir Reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų, nagrinėjimą,
   atsižvelgdama į Reglamento (EB) Nr. 883/2004 87–91 straipsnius,
   atsižvelgdama į Reglamento (EB) Nr. 987/2009 64 straipsnio 7 dalį ir 93–97 straipsnius,
   kadangi:

               (1)

               Reglamentai (EB) Nr. 883/2004 ir (EB) Nr. 987/2009 įsigalioja nuo 2010 m. gegužės 1 d. ir tą pačią dieną panaikinami Tarybos reglamentai (EEB) Nr. 1408/71 (3) ir (EEB) Nr. 574/72 (4), išskyrus Reglamento (EB) Nr. 883/2004 90 straipsnio 1 dalimi ir Reglamento (EB) Nr. 987/2009 96 straipsnio 1 dalimi reglamentuojamus atvejus.

               (2)

               Remiantis Reglamento (EB) Nr. 883/2004 87 straipsnio 8 dalimi ir Reglamento (EB) Nr. 987/2009 94 straipsniu, iš esmės prašymams, pateiktiems iki minėtų reglamentų įsigaliojimo dienos, taikomi tie teisės aktai, kurie jiems buvo taikomi tuo metu, kai jie buvo pateikti ir minėtų reglamentų nuostatos taikomos tik prašymams, pateiktiems po jų įsigaliojimo dienos.

               (3)

               Galiojantys Darbuotojų migrantų socialinės apsaugos administracinės komisijos sprendimai Nr. 74–208 ir rekomendacijos Nr. 14–23 tampa nebetaikomos tą dieną, kai panaikinami reglamentai (EEB) Nr. 1408/71 ir (EEB) Nr. 574/72 ir įsigalioja reglamentai (EB) Nr. 883/2004 ir (EB) Nr. 987/2009.

               (4)

               Būtina pritaikyti pagal reglamentus (EEB) Nr. 1408/71 ir (EEB) Nr. 574/72 taikomus tam tikrus sprendimus ir rekomendacijas, kad jos atitiktų reglamentų (EB) Nr. 883/2004 ir (EB) Nr. 987/2009 nuostatas.

               (5)

               Įstaigoms reikia skaidrumo ir gairių, padėsiančių taikyti Administracinės komisijos sprendimus ir rekomendacijas pagal reglamentus (EEB) Nr. 1408/71 ir (EEB) Nr. 574/72 po reglamentų (EB) Nr. 883/2004 ir (EB) Nr. 987/2009 įsigaliojimo.

               (6)

               Dėl teisinio ir techninio sudėtingumo, griežto termino ir būtinybės teikti pirmenybę tam tikriems Administracinės komisijos uždaviniams, kai kurie sprendimai bus parengti skelbti tik vėlesniu etapu, o ne iki reglamentų (EB) Nr. 883/2004 ir (EB) Nr. 987/2009 įsigaliojimo.

               (7)

               Pagal reglamentus (EEB) Nr. 1408/71 ir (EEB) Nr. 574/72 taikomų sprendimų ir rekomendacijų tam tikros nuostatos tiesiogiai įtraukiamos į reglamentų (EB) Nr. 883/2004 ir (EB) Nr. 987/2009 nuostatas.

               (8)

               Laikydamasi Reglamento (EB) Nr. 883/2004 71 straipsnio 2 dalyje nustatytų sąlygų,

         NUSPRENDĖ:

               1.

               Su reglamentais (EEB) Nr. 1408/71 ir (EEB) Nr. 574/72 susiję sprendimai ir rekomendacijos netaikomos reglamentais (EB) Nr. 883/2004 ir (EB) Nr. 987/2009 reglamentuojamiems atvejams.
               Vis dėlto, minėti sprendimai ir rekomendacijos toliau taikomi tais atvejais, kai galioja reglamentai (EEB) Nr. 1408/71 ir (EEB) Nr. 574/72, ir toliau turi teisinį poveikį, visų pirma Reglamento (EB) Nr. 883/2004 90 straipsnio 1 dalies antrojoje įtraukoje ir Reglamento (EB) Nr. 987/2009 96 straipsnio 1 dalies antrojoje įtraukoje numatytais atvejais.

               2.

               Priedo A dalyje išvardyti sprendimai ir rekomendacijos nėra pakeičiami jokiais sprendimais ar rekomendacijomis, atsižvelgiant į reglamentus (EB) Nr. 883/2004 ir (EB) Nr. 987/2009.

               3.

               Priedo B dalyje išvardyti sprendimai ir rekomendacijos pakeičiami nurodytais naujais sprendimais ir rekomendacijomis, atsižvelgiant į reglamentus (EB) Nr. 883/2004 ir (EB) Nr. 987/2009.

               4.

               Priedo C dalyje išvardytus sprendimus Administracinė komisija pakeičia kiek įmanoma anksčiau, kad jie atitiktų reglamentų (EB) Nr. 883/2004 ir (EB) Nr. 987/2009 nuostatas, nes šiuose sprendimuose nustatytus principus taip pat būtina taikyti atsižvelgiant į minėtus reglamentus.

               5.

               Reglamentų (EEB) Nr. 1408/71 ir (EEB) Nr. 574/72 taikymui būtini dokumentai (t. y. E formos, Europos sveikatos draudimo kortelės ir ją laikinai pakeičiantys sertifikatai), kuriuos iki reglamentų (EB) Nr. 883/2004 ir (EB) Nr. 987/2009 įsigaliojimo išdavė kompetentingos valstybių narių įstaigos, valdžios institucijos ir kitos įstaigos, toliau galioja (nepaisant fakto, kad nuorodos yra susijusios su reglamentais (EEB) Nr. 1408/71 ir (EEB) Nr. 574/72) ir į juos įstaigos, valdžios institucijos ir kitos valstybių narių įstaigos atsižvelgia net ir po minėtos datos tol, kol nesibaigia jų galiojimo laikas arba kol jie neatšaukiami arba nepakeičiami pagal reglamentus (EB) Nr. 883/2004 ir (EB) Nr. 987/2009 išduotais ar paskelbtais dokumentais.

               6.

               Šis sprendimas skelbiamas Europos Sąjungos oficialiajame leidinyje. Jis taikomas nuo Reglamento (EB) Nr. 987/2009 įsigaliojimo dienos.

            Administracinės komisijos pirmininkė

         Gabriela PIKOROVÁ

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.

      (3)  OL L 149, 1971 7 5, p. 2.

      (4)  OL L 74, 1972 3 27, p. 1.

      PRIEDAS

         A   DALIS

      (Su reglamentais (EEB) Nr. 1408/71 ir (EEB) Nr. 574/72 susiję sprendimai ir rekomendacijos, kurie nebus pakeisti, atsižvelgiant į reglamentus (EB) Nr. 883/2004 ir (EB) Nr. 987/2009)

         Sprendimai:

                  Sprendimas Nr. 74

                  Sprendimas Nr. 76

                  Sprendimas Nr. 79

                  Sprendimas Nr. 81

                  Sprendimas Nr. 85

                  Sprendimas Nr. 89

                  Sprendimas Nr. 91

                  Sprendimas Nr. 115

                  Sprendimas Nr. 117

                  Sprendimas Nr. 118

                  Sprendimas Nr. 121

                  Sprendimas Nr. 126

                  Sprendimas Nr. 132

                  Sprendimas Nr. 133

                  Sprendimas Nr. 134

                  Sprendimas Nr. 135

                  Sprendimas Nr. 136

                  Sprendimas Nr. 137

                  Sprendimas Nr. 142

                  Sprendimas Nr. 143

                  Sprendimas Nr. 145

                  Sprendimas Nr. 146

                  Sprendimas Nr. 148

                  Sprendimas Nr. 151

                  Sprendimas Nr. 152

                  Sprendimas Nr. 156

                  Sprendimas Nr. 167

                  Sprendimas Nr. 171

                  Sprendimas Nr. 173

                  Sprendimas Nr. 174

                  Sprendimas Nr. 176

                  Sprendimas Nr. 178

                  Sprendimas Nr. 180

                  Sprendimas Nr. 192

                  Sprendimas Nr. 193

                  Sprendimas Nr. 197

                  Sprendimas Nr. 198

                  Sprendimas Nr. 199

                  Sprendimas Nr. 201

                  Sprendimas Nr. 202

                  Sprendimas Nr. 204

         Rekomendacijos:

                  Rekomendacija Nr. 15

                  Rekomendacija Nr. 16

                  Rekomendacija Nr. 17

                  Rekomendacija Nr. 19

                  Rekomendacija Nr. 20

                  Rekomendacija Nr. 23

         B   DALIS

      (Su reglamentais (EEB) Nr. 1408/71 ir (EEB) Nr. 574/72 susiję ir juos pakeičiantys sprendimai ir rekomendacijos, priimti atsižvelgiant į reglamentus (EB) Nr. 883/2004 ir (EB) Nr. 987/2009)

                  Sprendimai pagal reglamentus (EEB) Nr. 1408/71 ir (EEB) Nr. 574/72

                  Atitinkami sprendimai pagal reglamentus (EB) Nr. 883/2004 ir (EB) Nr. 987/2009

                  Sprendimas Nr. 75

                  SPRENDIMAS Nr. P1

                  Sprendimas Nr. 83

                  SPRENDIMAS Nr. U1

                  Sprendimas Nr. 96

                  SPRENDIMAS Nr. P1

                  Sprendimas Nr. 99

                  SPRENDIMAS Nr. H1

                  Sprendimas Nr. 100

                  SPRENDIMAS Nr. H1

                  Sprendimas Nr. 101

                  SPRENDIMAS Nr. H1

                  Sprendimas Nr. 105

                  SPRENDIMAS Nr. P1

                  Sprendimas Nr. 139

                  SPRENDIMAS Nr. H1

                  Sprendimas Nr. 140

                  SPRENDIMAS Nr. H1

                  Sprendimas Nr. 160

                  SPRENDIMAS Nr. U2

                  Sprendimas Nr. 181

                  SPRENDIMAS Nr. A2

                  Sprendimas Nr. 189

                  SPRENDIMAS S1

                  Sprendimas Nr. 190

                  SPRENDIMAS S2

                  Sprendimas Nr. 191

                  SPRENDIMAS S1

                  Sprendimas Nr. 194

                  SPRENDIMAS S3

                  Sprendimas Nr. 195

                  SPRENDIMAS S3

                  Sprendimas Nr. 196

                  SPRENDIMAS S3

                  Sprendimas Nr. 200

                  SPRENDIMAS H3

                  Sprendimas Nr. 203

                  SPRENDIMAS S1

                  Sprendimas Nr. 205

                  SPRENDIMAS U3

                  Sprendimas Nr. 207

                  SPRENDIMAS F1

                  Rekomendacijos pagal reglamentus (EEB) Nr. 1408/71 ir (EEB) Nr. 574/72

                  Atitinkamos rekomendacijos pagal reglamentus (EB) Nr. 883/2004 ir (EB) Nr. 987/2009

                  Rekomendacija Nr. 18

                  REKOMENDACIJA U1

                  Rekomendacija Nr. 21

                  REKOMENDACIJA U2

                  Rekomendacija Nr. 22

                  REKOMENDACIJA P1

         C   DALIS

      (Su reglamentais (EEB) Nr. 1408/71 ir (EEB) Nr. 574/72 susiję sprendimai, kuriuos turi pakeisti Administracinė komisija)

                  Sprendimas Nr. 138

                  Sprendimai Nr. 147 ir Nr. 150

                  Sprendimas Nr. 170 (įskaitant Nr. 185)

                  Sprendimas Nr. 175

                  Sprendimas Nr. 206

                  Sprendimas Nr. 208


title: 2004/651/EB: 2004 m. rugsėjo 13 d. Tarybos sprendimas, iš dalies keičiantis Sprendimą 1999/70/EB dėl nacionalinių centrinių bankų išorės auditorių Banca d'Italia išorės auditoriaus atžvilgiu

text:
23.9.2004

               LT

               Europos Sąjungos oficialusis leidinys

               L 298/23

         TARYBOS SPRENDIMAS
   2004 m. rugsėjo 13 d.
   iš dalies keičiantis Sprendimą 1999/70/EB dėl nacionalinių centrinių bankų išorės auditorių Banca d'Italia išorės auditoriaus atžvilgiu
   (2004/651/EB)
   EUROPOS SĄJUNGOS TARYBA,
   atsižvelgdama į prie Europos bendrijos steigimo sutarties pridedamo Protokolo dėl Europos centrinių bankų sistemos ir Europos centrinio banko statuto, ypač į jo 27 straipsnio 1 dalį,
   atsižvelgdama į 2004 m. liepos 30 d. Europos centrinio banko rekomendaciją ECB/2004/17 Europos Sąjungos Tarybai dėl Banca d'Italia išorės auditoriaus (1),
   kadangi:

               (1)

               Europos centrinio banko (toliau – ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.

               (2)

               Dabartinių Banca d'Italia išorės auditorių įgaliojimai baigėsi ir nebus atnaujinami. Todėl nuo 2004 finansinių metų reikia paskirti išorės auditorius.

               (3)

               ECB valdančioji taryba rekomendavo Tarybai patvirtinti naujų Banca d'Italia išorės auditorių, kuriuos šis bankas atrinko pagal savo viešųjų pirkimų normas, paskyrimą nuo 2004 finansinių metų trejų metų laikotarpiui, kuris gali būti pratęstas.

               (4)

               Reikėtų vadovautis ECB valdančiosios tarybos rekomendacija ir iš dalies atitinkamai pakeisti Sprendimą 1999/70/EB (2),

         NUSPRENDĖ:
   1 straipsnis
   Sprendimo 1999/70/EB 1 straipsnio 6 dalis pakeičiama taip:

      „6.   PricewaterhouseCoopers SpA patvirtinama Banca d'Italia išorės auditoriumi nuo 2004 finansinių metų trejų metų laikotarpiui, kuris gali būti pratęstas.“

   2 straipsnis
   Apie šį sprendimą pranešama Europos centriniam bankui.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. rugsėjo 13 d.

            Tarybos vardu

            Pirmininkas

         B. R. BOT

      (1)  OL C 202, 2004 8 10, p. 1.

      (2)  OL L 22, 1999 1 29, p. 69. Sprendimas su paskutiniais pakeitimais, padarytais Sprendimu 2003/799/EB (OL L 299, 2003 11 18, p. 23).


title: 2012 m. birželio 26 d. Komisijos sprendimas, kuriuo sudaroma pridėtinės vertės mokesčio ekspertų grupė

text:
28.6.2012

               LT

               Europos Sąjungos oficialusis leidinys

               C 188/2

         KOMISIJOS SPRENDIMAS
   2012 m. birželio 26 d.
   kuriuo sudaroma pridėtinės vertės mokesčio ekspertų grupė
   2012/C 188/02
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               pagal Sutarties 113 straipsnį institucijoms pavesta užduotis suderinti su apyvartos mokesčiais, pvz., pridėtinės vertės mokesčiu (PVM), susijusius teisės aktus, siekiant užtikrinti tinkamą vidaus rinkos veikimą;

               (2)

               Komisijos komunikate dėl PVM ateities – Paprastesnės, patikimesnės bei veiksmingesnės PVM sistemos kūrimas ir pritaikymas prie bendrosios rinkos (1) – išdėstyta plataus masto ES PVM sistemos reformos veiksmų programa. Kad įgyvendintų šiame komunikate išvardytas priemones, Komisijai gali reikėti pasitelkti patariamojo organo PVM specialistų praktinę patirtį;

               (3)

               kaip nurodyta komunikate, taip pat vadovaudamasi sumanaus reguliavimo principais (2), Komisija labai stengiasi, kad, rengiant ir įgyvendinant naują PVM politiką, suinteresuotosios šalys pateiktų nuomonių ir specialių žinių. Todėl būtina įsteigti PVM ekspertų grupę ir apibrėžti jos uždavinius bei struktūrą;

               (4)

               grupė turėtų būti sudaryta iš fizinių asmenų, turinčių reikalingos praktinės patirties PVM srityje, ir organizacijų, visų pirma atstovaujančių įmonėms, vartotojams arba mokesčių ekspertams, galinčių parengti ir įgyvendinti PVM politiką;

               (5)

               grupė turėtų patarti Komisijai ir suteikti jai informacijos apie PVM politikos rengimą ir įgyvendinimą. Visi nariai turėtų labai aktyviai ir veiksmingai dalyvauti posėdžiuose, taip pat juos rengiant ir, jei reikia, imantis tolesnių veiksmų;

               (6)

               turėtų būti nustatytos grupės nariams taikomos informacijos atskleidimo taisyklės;

               (7)

               asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3),

         NUSPRENDĖ:
   1 straipsnis
   Dalykas
   Šiuo sprendimu sudaroma PVM ekspertų grupė (toliau – grupė).
   2 straipsnis
   Užduotis
   Grupės užduotis:

               a)

               patarti Komisijai dėl teisės aktų ir kitų PVM srities politinių iniciatyvų rengimo;

               b)

               suteikti informacijos apie praktinį teisės aktų ir kitų PVM srities ES politinių iniciatyvų įgyvendinimą.

         3 straipsnis
   Konsultavimasis
   Komisija gali konsultuotis su grupe bet kokiais klausimais, susijusiais su ES teisės aktų ir kitų politinių iniciatyvų, kurių imamasi ES mastu PVM srityje, rengimu ir įgyvendinimu.
   4 straipsnis
   Narystė. Narių skyrimas
   1.   Grupę sudaro ne daugiau kaip 40 narių.
   2.   Nariai yra individualiai paskirtos organizacijos ir fiziniai asmenys, turintys 2 straipsnyje nurodytų sričių kompetencijos.
   3.   Mokesčių ir muitų sąjungos generalinis direktorius skiria narius iš paraiškas pateikusių organizacijų ir fizinių asmenų.
   4.   Organizacijos paskiria savo atstovą ir pakaitinį narį, kuris pakeičia nedalyvaujantį ar savo pareigų negalintį eiti atstovą. Mokesčių ir muitų sąjungos generalinis direktorius gali atmesti organizacijos pasiūlyto atstovo arba pakaitinio nario kandidatūrą, jeigu jie neatitinka kvietime teikti paraiškas nurodytų reikalavimų. Tokiais atvejais susijusios organizacijos bus paprašyta paskirti kitą atstovą arba pakaitinį narį.
   5.   Individualiai paskirtų fizinių asmenų atveju galima įtraukti nuostatą, kad kiekvienas narys turėtų pakaitinį narį. Pakaitinis narys skiriamas pagal tas pačias sąlygas, kaip ir narys, jis automatiškai pakeičia nedalyvaujantį ar savo pareigų negalintį eiti narį.
   6.   Nariai skiriami dvejų metų laikotarpiui. Jie eina savo pareigas iki savo kadencijos pabaigos. Jų kadencija gali būti atnaujinta, jeigu jie pateikia dokumentus pagal naują kvietimą teikti paraiškas.
   7.   Pareiškėjai, kurie pripažinti tinkamais, bet nepaskirti, gali būti įtraukti į dvejus metus galiojantį rezervo sąrašą (toliau – sąrašas), kuriuo Komisija pasinaudos pakeisdama narius.
   8.   Individualiai paskirti nariai veikia nepriklausomai ir vadovaujasi viešaisiais interesais.
   9.   Visi nariai ir jų atstovai turi labai aktyviai ir veiksmingai dalyvauti posėdžiuose, taip pat juos rengiant ir, jei reikia, imantis tolesnių veiksmų.
   10.   Narius, kurie atsistatydina arba nesilaiko šio straipsnio 2, 8 ir 9 dalyse arba Sutarties 339 straipsnyje nustatytų sąlygų, likusiu kadencijos laikotarpiu gali pakeisti Komisijos paskirtas narys. Naujus narius Komisija skirs iš sąrašo.
   Mokesčių ir muitų sąjungos generalinis direktorius gali paprašyti organizacijos paskirti kitą atstovą arba kitą pakaitinį narį, jeigu mano, kad jie nesilaiko šio straipsnio 9 dalyje nustatytų sąlygų.
   11.   Individualiai paskirtų fizinių asmenų pavardės ir organizacijų pavadinimai skelbiami Komisijos ekspertų grupių ir kitų panašių įstaigų registre (toliau – registre), taip pat Mokesčių ir muitų sąjungos generalinio direktorato interneto svetainėje.
   12.   Asmens duomenys renkami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Veikla
   1.   Grupei pirmininkauja Komisijos atstovas.
   2.   Komisijos tarnyboms sutikus, specifiniams klausimams nagrinėti pagal grupės nustatytas veiklos sąlygas gali būti sudaryti pogrupiai. Tokie pogrupiai baigia veiklą, kai tik įvykdo jiems pavestą užduotį.
   3.   Komisijos atstovas gali pakviesti išorės ekspertus ad hoc pagrindu dalyvauti grupės ar pogrupio darbe, jeigu jie turi konkrečios praktinės patirties, kuri būtų naudinga grupei. Be to, Komisijos atstovas tam tikriems asmenims arba organizacijoms gali suteikti stebėtojo statusą, kaip nustatyta ekspertų grupių horizontaliųjų taisyklių 8 taisyklės 3 dalyje.
   4.   Visi grupės nariai ir jų atstovai, taip pat kviestiniai ekspertai ir stebėtojai laikosi Sutartyje ir jos įgyvendinimo taisyklėse nustatytų įpareigojimų saugoti profesinę paslaptį, taip pat Komisijos saugumo taisyklių, susijusių su ES įslaptintos informacijos apsauga, kurių tekstas pateikiamas Komisijos sprendimo 2001/844/EB, EAPB, Euratomas priede (4). Jei šių įpareigojimų nesilaikoma, Komisija gali imtis bet kokių tinkamų priemonių.
   5.   Paprastai grupės ir jos pogrupių posėdžiai rengiami Komisijos patalpose Komisijos nustatyta tvarka ir pagal jos nustatytą grafiką. Komisija teikia sekretoriato paslaugas. Grupės ir jos pogrupių posėdžiuose gali dalyvauti kiti suinteresuoti Komisijos pareigūnai.
   6.   Remdamasi standartinėmis ekspertų grupių darbo tvarkos taisyklėmis, grupė priima savo darbo tvarkos taisykles.
   7.   Komisija skelbia informaciją apie grupės veiklą, pateikdama registre tą informaciją arba nuorodą į specialią interneto svetainę.
   6 straipsnis
   Posėdžių išlaidos
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Dalyvaujančių asmenų patirtas su grupės veikla susijusias kelionės ir pragyvenimo išlaidas pagal galiojančias Komisijos nuostatas atlygina Komisija.
   3.   Tos išlaidos kompensuojamos neviršijant pagal metinę išteklių skyrimo procedūrą skirtų asignavimų.

      Priimta Briuselyje 2012 m. birželio 26 d.

            Komisijos vardu

         Algirdas ŠEMETA

            Komisijos narys

      (1)  COM(2011) 851, 2011 12 6.

      (2)  COM(2010) 543, 2010 10 8.

      (3)  OL L 8, 2001 1 12, p. 1.

      (4)  2001 m. lapkričio 29 d. Komisijos sprendimas, iš dalies keičiantis jos darbo tvarkos taisykles (OL L 317, 2001 12 3, p. 1).


title: 1991 m. spalio 28 d. Tarybos sprendimas dėl Europos ekonominės bendrijos ir Islandijos Respublikos susitarimo, nustatančio bendradarbiavimą švietimo ir mokymo srityje pagal Erasmus programą, sudarymo

text:
Svarbus teisinis pranešimas

|

31991D0613

Oficialusis leidinys L 332 , 03/12/1991 p. 0021 - 0021

		Tarybos sprendimas1991 m. spalio 28 d.dėl Europos ekonominės bendrijos ir Islandijos Respublikos susitarimo, nustatančio bendradarbiavimą švietimo ir mokymo srityje pagal "Erasmus" programą, sudarymo(91/613/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],Kadangi Sprendimu 87/327/EEB [3] su pakeitimais, padarytais Sprendimu 89/663/EEB [4], Taryba patvirtino Europos bendrijos veiksmų programą dėl universitetų studentų mobilumo (Erasmus),Kadangi 1990 m. lapkričio 5 d. pagal specialias derybų direktyvas Taryba įgaliojo Komisiją derėtis su ELPA šalimis ir Lichtenšteinu dėl dvišalių susitarimų, nustatančių bendradarbiavimą švietimo ir mokymo srityje pagal Erasmus programą;Kadangi Europos ekonominės bendrijos ir Airijos Respublikos susitarimas savo pobūdžiu sustiprina Erasmus programos poveikį vystant bendradarbiavimą tarp universitetų ir didina žmogiškųjų išteklių kvalifikaciją Europoje,NUSPRENDĖ:1 straipsnisBendrijos vardu patvirtinamas Europos ekonominės bendrijos ir Islandijos Respublikos susitarimas, nustatantis bendradarbiavimą švietimo ir mokymo srityje pagal "Erasmus" programą.Susitarimo tekstas pridedamas prie šio sprendimo.2 straipsnisTarybos pirmininkas pateikia Susitarimo 13 straipsnyje numatytą pranešimą [5].Priimta Liuksemburge, 1991 m. spalio 28 d.Tarybos varduPirmininkasJ. M. M. Ritzen[1] OL C 127, 1991 5 17, p. 3.[2] 1991 m. spalio 24 d. pareikšta nuomonė (dar nepaskelbta Oficialiajame leidinyje).[3] OL L 166, 1987 6 25, p. 20.[4] OL L 395, 1989 12 30, p. 23.[5] Žr. šio Oficialiojo leidinio p. 71.--------------------------------------------------


title: 2001 m. gegužės 28 d. Tarybos sprendimas dėl Europos bendrijos ir Argentinos Respublikos susitarimo pasikeičiant raštais sudarymo pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį dėl lengvatų česnakams, numatytų CXL priede, pridėtame prie GATT, pakeitimo

text:
Svarbus teisinis pranešimas

|

32001D0404

Oficialusis leidinys L 142 , 29/05/2001 p. 0007 - 0007

		Tarybos sprendimas2001 m. gegužės 28 d.dėl Europos bendrijos ir Argentinos Respublikos susitarimo pasikeičiant raštais sudarymo pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį dėl lengvatų česnakams, numatytų CXL priede, pridėtame prie GATT, pakeitimo(2001/404/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį kartu su jos 300 straipsnio 2 dalies pirmuoju sakiniu,atsižvelgdama į Komisijos pasiūlymą,kadangi:(1) 2000 m. gegužės 2 d. Taryba įgaliojo Komisiją pradėti derybas ir konsultacijas su PPO narėmis pagal 1994 m. GATT XXVIII straipsnį, siekiant pakeisti tam tikrus česnakams nustatytus tarifus.(2) Derybas vedė Komisija, konsultuodamasi su komitetu, įsteigtu pagal Sutarties 133 straipsnį ir laikydamasi Tarybos išleistų derybinių direktyvų nuostatų.(3) Derybos su Argentinos Respublika, vienintele PPO nare, labiausiai suinteresuota tiekimu, buvo sėkmingai baigtos.(4) Todėl reikėtų patvirtinti Europos bendrijos ir Argentinos Respublikos susitarimą pasikeičiant raštais dėl česnakams taikomų nuolaidų pakeitimo.(5) Šio sprendimo įgyvendinimui būtinos priemonės turėtų būti priimtos laikantis Reglamento Nr. 2200/96 [1] 46 straipsnyje nustatytos vadybinės tvarkos,PRIĖMĖ ŠĮ SPRENDIMĄ:1 straipsnisBendrijos vardu patvirtinamas Europos bendrijos ir Argentinos Respublikos susitarimas pasikeičiant raštais pagal 1994 m. Bendrojo susitarimo dėl muitų tarifų ir prekybos (GATT) XXVIII straipsnį dėl lengvatų česnakams, numatytų CXL priede, pridedamame prie GATT, pakeitimo.Susitarimo tekstas pridedamas prie šio sprendimo.2 straipsnisKomisija, padedama pagal Reglamento (EB) Nr. 2200/96 45 straipsnį įsteigto komiteto, priima Susitarime nustatytų muitų tarifų kvotų valdymui būtinas priemones laikydamasi to reglamento 46 straipsnyje numatytos tvarkos.3 straipsnisTarybos pirmininkas yra įgaliojamas paskirti asmenį, kuriam suteikiami įgaliojimai pasirašyti Susitarimą, kad jis taptų privalomas Bendrijai [2].4 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje 2001 m. gegužės 28 d.Tarybos varduPirmininkasT. Bodström[1] OL L 297, 1996 11 21, p. 1. Reglamentas su paskutiniais pakeitimais, padarytais Reglamentu (EB) Nr. 2826/2000 (OL L 328, 2000 12 23, p. 2).[2] Susitarimo įsigaliojimo data bus paskelbta Europos Bendrijų oficialiajame leidinyje.--------------------------------------------------


title: 1997 m. gruodžio 11 d. Tarybos sprendimas, nustatantis Bendrijos pozicijos Muitų sąjungos jungtiniame komitete, įkurtame EB-Turkijos asociacijos tarybos Sprendimu Nr. 1/95 dėl paskutinio Muitų sąjungos etapo įgyvendinimo, tvirtinimo tvarką

text:
Svarbus teisinis pranešimas

|

31997D0833

Oficialusis leidinys L 345 , 16/12/1997 p. 0052 - 0052

		Tarybos sprendimas1997 m. gruodžio 11 d.nustatantis Bendrijos pozicijos Muitų sąjungos jungtiniame komitete, įkurtame EB-Turkijos asociacijos tarybos Sprendimu Nr. 1/95 dėl paskutinio Muitų sąjungos etapo įgyvendinimo, tvirtinimo tvarką(97/833/EB)EUROPOS SĄJUNGOS TARYBAatsižvelgdama į Europos bendrijos steigimo sutartį, ypač jos 113 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi EB-Turkijos asociacijos tarybos Sprendimas Nr. 1/95 [3] įkūrė Muitų sąjungos jungtinį komitetą; kadangi šis komitetas yra įgaliotas parengti rekomendacijas Asociacijos tarybai ir turi sprendimų priėmimo galią minėtame Sprendime nurodytais atvejais;kadangi būtina nustatyti bendrųjų pozicijų tvirtinimo Jungtiniame komitete tvarkos taisykles, kuriomis remdamasi Bendrija, kuriai Jungtiniame komitete atstovauja Komisija, gali prisiimti įsipareigojimus Turkijai;kadangi Jungtinio komiteto uždavinys yra užtikrinti tinkamą Muitų sąjungos veikimą ir prekybos tarp šalių laisvę; kadangi bendrosios pozicijos, kurias turėtų priimti Bendrija, atitinkamai patenka į Sutarties 113 straipsnio taikymo sritį, ir šiame straipsnyje numatyta tvarka turėtų būti taikoma kaip taisyklė;tačiau, kadangi būtina numatyti, kad Komisija turėtų patvirtinti bendrąsias pozicijas, susijusias su Bendrijos įstatymų taikymu ir su bet kuriais susijusiais techniniais pakeitimais arba antikonkurencinės veiklos įvertinimu,PRIĖMĖ ŠĮ SPRENDIMĄ:1 straipsnisAtsižvelgiant į 2 straipsnį, poziciją, kurią Bendrija turi priimti Muitų sąjungos jungtiniame komitete, Komisijos pasiūlymu kvalifikuota balsų dauguma turėtų patvirtinti Taryba.2 straipsnisPoziciją, kurią Bendrija turi priimti Muitų sąjungos jungtiniame komitete, turėtų patvirtinti Komisija, jeigu minėta pozicija yra susijusi su paprastu Bendrijos teisės aktų perkėlimu į Muitų sąjungą, atliekant, jeigu būtina, techninius pakeitimus ir įvertinus antikonkurencinę veiklą. Komisijos Muitų sąjungos įgyvendinimo metinėje ataskaitoje apie Jungtinio komiteto priimtus sprendimus taip pat pranešama Europos Parlamentui.3 straipsnisŠis sprendimas skelbiamas Europos Bendrijų oficialiajame leidinyje.Priimta Briuselyje, 1997 m. gruodžio 11 d.Tarybos varduPirmininkasM. Delvaux-Stehres[1] OL C 84, 1996 3 21, p. 14.[2] Nuomonė pateikta 1997 m. lapkričio 18 d. (dar nepaskelbta Oficialiajame leidinyje).[3] OL C 35, 1996 2 13, p. 1.--------------------------------------------------


title: 2005/56/EB: 2005 m. sausio 14 d. Komisijos sprendimas, įsteigiantis, remiantis Tarybos reglamentu (EB) Nr. 58/2003, vykdomąją įstaigą „Švietimo, garso ir vaizdo bei kultūros vykdomoji įstaiga“, kuriai pavedama administruoti Bendrijos veiksmus švietimo, garso ir vaizdo bei kultūros srityse

text:
27.1.2005

               LT

               Europos Sąjungos oficialusis leidinys

               L 24/35

      KOMISIJOS SPRENDIMAS

   2005 m. sausio 14 d.
   įsteigiantis, remiantis Tarybos reglamentu (EB) Nr. 58/2003, vykdomąją įstaigą „Švietimo, garso ir vaizdo bei kultūros vykdomoji įstaiga“, kuriai pavedama administruoti Bendrijos veiksmus švietimo, garso ir vaizdo bei kultūros srityse
   (autentiški tik tekstai vokiečių, prancūzų ir anglų kalbomis)
   (2005/56/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1), ypač į jo 3 straipsnio 1 dalį,
   kadangi:

               (1)

               Reglamentu (EB) Nr. 58/2003 Komisija įgaliojama pagal tame reglamente nustatytus bendruosius įstatus steigti vykdomąsias įstaigas ir patikėti joms tam tikras užduotis, susijusias su vienos ar kelių Bendrijos programų valdymu, šiuo sprendimu nebus daroma įtaka to reglamento taikymo sričiai.

               (2)

               Įgaliojant Komisiją steigti vykdomąsias įstaigas siekiama sudaryti jai sąlygas didžiausią dėmesį skirti pagrindinei veiklai ir funkcijoms, kurių ji negali deleguoti trečiosioms šalims neperleisdama veiklos, kurią administruoja minėtos vykdomosios įstaigos, kontrolės ir galutinės atsakomybės už ją.

               (3)

               Kai kurių gausių švietimo, garso ir vaizdo bei kultūros programų centralizuotų dalių valdymas yra susijęs su techninių projektų, nesusijusių su politinių sprendimų priėmimu, įgyvendinimu ir per visą projekto gyvavimo trukmę reikalauja aukšto lygio techninės ir finansinės kompetencijos.

               (4)

               Pavesti vykdomajai įstaigai atlikti su šių programų įgyvendinimu susijusias užduotis galima aiškiai atskiriant programavimo etapus ir sprendimų dėl finansavimo priėmimą, ką turėjo atlikti Komisija, nuo projekto įgyvendinimo, kuris turėjo būti patikėtas vykdomajai įstaigai.

               (5)

               Įsteigus vykdomąją įstaigą nesikeičia nei Tarybos įgaliojimai Komisijai administruoti tam tikrus pagal įvairias programas vykdomų veiksmų etapus, nei tam tikrų programų administravimo užduočių pavedimas nacionalinėms įstaigoms.

               (6)

               Šiuo tikslu atlikta ekonominės naudos analizė parodė, kad, palyginus su kitomis galimybėmis, yra naudingiausia tiek finansine, tiek ir ne finansine prasme kai kurių programų švietimo, garso ir vaizdo bei kultūros srityse centralizuotų dalių valdymą patikėti vykdomajai įstaigai.

               (7)

               Šiame sprendime numatytos priemonės atitinka Vykdomųjų įstaigų komiteto nuomonę.

               (8)

               2004 m. rugsėjo 21 d. Komisijos reglamentu (EB) Nr. 1653/2004 nustatomas vykdomųjų įstaigų, įsteigtų remiantis Tarybos reglamentu (EB) Nr. 58/2003 (2), standartinis finansinis reglamentas,

         NUSPRENDĖ:
   1 straipsnis
   Įstaigos įsteigimas
   1.   Bendrijos veiksmams švietimo, garso ir vaizdo bei kultūros srityse administruoti įsteigiama vykdomoji įstaiga (toliau – įstaiga), kurios įstatai ir veiklos taisyklės nustatyti Tarybos reglamente (EB) Nr. 58/2003.
   2.   Įstaigos pavadinimas – „Švietimo, garso ir vaizdo bei kultūros vykdomoji įstaiga“.
   2 straipsnis
   Vieta
   Įstaiga įsteigiama Briuselyje.
   3 straipsnis
   Trukmė
   1.   Įstaiga įsteigiama laikotarpiui, kuris prasideda 2005 m. sausio 1 d. ir baigiasi 2008 m. gruodžio 31 d.
   2.   Siekdama persvarstyti arba išplėsti įstaigos užduotis naujos kartos programose švietimo, garso ir vaizdo bei kultūros srityse, 2006 m. Komisija parengia įstaigos veiklos įvertinimą, įskaitant Reglamento (EB) Nr. 58/2003 3 straipsnio 1 dalyje nurodytą ekonominės naudos analizę.
   4 straipsnis
   Tikslai ir užduotys
   1.   Įstaiga atsako už šių Bendrijos programų tam tikrų dalių administravimą:

               a)

               Bendrijos veiksmų Švietimo srityje programos Socrates, patvirtintos Europos Parlamento ir Tarybos sprendimu Nr. 253/2000/EB (3), antrojo etapo;

               b)

               Bendrijos profesinio mokymo veiksmų programos Leonardo da Vinci, patvirtintos Tarybos sprendimu 1999/382/EB (4), antrojo etapo;

               c)

               Bendrijos veiksmų programa „Jaunimas“, patvirtinta Europos Parlamento ir Tarybos sprendimu Nr. 1031/2000/EB (5);

               d)

               programa „Kultūra 2000“, patvirtinta Europos Parlamento ir Tarybos sprendimu Nr. 508/2000/EB (6);

               e)

               Europos garso ir vaizdo kūrinių kūrimą, platinimą ir reklamą (MEDIA plius – kūrimas, platinimas ir reklama 2001–2005) skatinanti programa, patvirtinta Tarybos sprendimu 2000/821/EB (7);

               f)

               Europos garso ir vaizdo įrašų programų pramonės specialistų mokymo programa (MEDIA – mokymas 2001–2005 m.), patvirtinta Europos Parlamento ir Tarybos sprendimu Nr. 163/2001/EB (8);

               g)

               aukštojo mokslo kokybės stiprinimo ir tarpkultūrinio supratimo stiprinimo bendradarbiaujant su trečiosiomis šalimis (Erasmus mundus) programa, patvirtinta Europos Parlamento ir Tarybos sprendimu Nr. 2317/2003/EB (9);

               h)

               veiksmingo informacinių ir komunikacinių technologijų (IKT) integravimo į švietimo ir mokymo Europoje sistemas („elektroninis mokymasis“) (E-learning) daugiametė programa (2004–2006), patvirtinta Europos Parlamento ir Tarybos sprendimu Nr. 2318/2003/EB (10);

               i)

               Bendrijos veiksmų Europos pilietybei remti (pilietinis dalyvavimas) programa, patvirtinta Tarybos sprendimu 2004/100/EB (11);

               j)

               Bendrijos veiksmų jaunimo organizacijoms Europos lygmeniu remti programa, patvirtinta Europos Parlamento ir Tarybos sprendimu Nr. 790/2004/EB (12);

               k)

               Bendrijos veiksmų organizacijoms Europos lygmeniu remti ir konkrečiai veiklai švietimo ir mokymo srityje remti programa, patvirtinta Europos Parlamento ir Tarybos sprendimu Nr. 791/2004/EB (13);

               l)

               Bendrijos veiksmų organizacijoms kultūros srityje Europos lygiu remti programa, patvirtinta Europos Parlamento ir Tarybos sprendimu Nr. 792/2004/EB (14);

               m)

               projektai, kurie aukštojo mokslo srityje gali būti finansuojami pagal nuostatas, susijusias su paramos ekonominiam bendradarbiavimui su besivystančiomis Azijos šalimis teikimu, ir kurie yra patvirtinti pagal Tarybos reglamentą (EEB) Nr. 443/92 (15).

         2.   Pagal 1 dalyje minimų Bendrijos programų dalių administravimą įstaiga vykdo šias užduotis:

               a)

               administruoja visas projektų įgyvendinimo pakopas vykdydama Bendrijos programas, kurioms turi įgaliojimus, ir remdamasi Komisijos patvirtinta metine darbo programa, pagal kurią gali skirti finansavimą dotacijomis švietimo, garso ir vaizdo bei kultūros srityse, arba remdamasi Komisijos priimtais konkrečiais sprendimais dėl finansavimo, taip pat atlieka šiam tikslui būtinus patikrinimus, priimdama atitinkamus sprendimus, jei Komisija suteikia įgaliojimus;

               b)

               nustato biudžeto pajamų ir išlaidų vykdymo instrumentus ir, jei Komisija suteikia įgaliojimus, įgyvendina visus veiksmus, kurių reikia Bendrijos programoms valdyti, ypač veiksmus, susijusius su sutarčių sudarymu ir dotacijų suteikimu;

               c)

               renka, nagrinėja ir perduoda Komisijai visą informaciją, kurios reikia vadovaujant Bendrijos programų įgyvendinimui.

         3.   Komisija, gavusi vykdomųjų įstaigų komiteto, įsteigto pagal Reglamento (EB) Nr. 58/2003 24 straipsnį, nuomonę, gali įstaigai pavesti atlikti tokio paties pobūdžio užduotis pagal kitas nei šio straipsnio 1 dalyje nurodytas Bendrijos programas švietimo, garso ir vaizdo bei kultūros srityse, kaip apibrėžta Reglamento (EB) Nr. 58/2003 2 straipsnyje.
   4.   Įgaliojimus įstaigai suteikiantis Komisijos sprendimas išsamiai nustato visas jai pavedamas užduotis ir koreguojamas atsižvelgiant į visas papildomas užduotis, kurios gali būti pavestos įstaigai. Komisijos sprendimas bus perduotas susipažinti vykdomųjų įstaigų komitetui.
   5 straipsnis
   Organizacinė struktūra
   1.   Įstaigai vadovauja Iniciatyvinis komitetas ir direktorius, kuriuos skiria Komisija.
   2.   Iniciatyvinio komiteto nariai skiriami 2 metams.
   3.   Įstaigos direktorius skiriamas 4 metams.
   6 straipsnis
   Dotacijos
   Įstaigai skiriama dotacija, kuri įtraukiama į Europos Sąjungos bendrąjį biudžetą, iš lėšų, skirtų 4 straipsnio 1 dalyje minimoms programoms ir prireikus kitoms Bendrijos programoms, kurių įgyvendinimas pavedamas įstaigai pagal 4 straipsnio 3 dalį.
   7 straipsnis
   Priežiūros ir atskaitomybės reikalavimai
   Komisija prižiūri įstaigą, o ši, laikydamasi įgaliojimų suteikimo dokumente nustatytos tvarkos ir periodiškumo, reguliariai atsiskaito už pažangą, pasiektą įgyvendinant jai pavestas programas.
   8 straipsnis
   Administracinio biudžeto vykdymas
   Įstaiga vykdo savo administracinį biudžetą pagal Reglamento (EB) Nr. 1653/2004 nuostatas.

      Priimta Briuselyje, 2005 m. sausio 14 d.

            Komisijos vardu

         Viviane REDING

            Komisijos narė

      (1)  OL L 11, 2003 1 16, p. 1.

      (2)  OL L 297, 2004 9 22, p. 6.

      (3)  OL L 28, 2000 2 3, p. 1. Sprendimas su paskutiniais pakeitimais, padarytais Tarybos reglamentu (EB) Nr. 885/2004 (OL L 168, 2004 5 1, p. 1).

      (4)  OL L 146, 1999 6 11, p. 33. Sprendimas su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

      (5)  OL L 117, 2000 5 18, p. 1. Sprendimas su paskutiniais pakeitimais, padarytais Tarybos reglamentu (EB) Nr. 885/2004.

      (6)  OL L 63, 2000 3 10, p. 1. Sprendimas su paskutiniais pakeitimais, padarytais Tarybos reglamentu (EB) Nr. 885/2004.

      (7)  OL L 336, 2000 12 30, p. 82. Sprendimas su paskutiniais pakeitimais, padarytais Tarybos reglamentu (EB) Nr. 885/2004.

      (8)  OL L 26, 2001 1 27, p. 1. Sprendimas su paskutiniais pakeitimais, padarytais Tarybos reglamentu (EB) Nr. 885/2004.

      (9)  OL L 345, 2003 12 31, p. 1.

      (10)  OL L 345, 2003 12 31, p. 9.

      (11)  OL L 30, 2004 2 4, p. 6.

      (12)  OL L 138, 2004 4 30, p. 24.

      (13)  OL L 138, 2004 4 30, p. 31.

      (14)  OL L 138, 2004 4 30, p. 40.

      (15)  OL L 52, 1992 2 27, p. 1. Reglamentas su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36).


title: 2015 m. kovo 16 d. Tarybos sprendimas (BUSP) 2015/441, kuriuo iš dalies keičiamas Sprendimas 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo ir pratęsiamas jo galiojimas

text:
17.3.2015

               LT

               Europos Sąjungos oficialusis leidinys

               L 72/37

         TARYBOS SPRENDIMAS (BUSP) 2015/441
   2015 m. kovo 16 d.
   kuriuo iš dalies keičiamas Sprendimas 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo ir pratęsiamas jo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. vasario 15 d. Taryba priėmė Sprendimą 2010/96/BUSP (1). ES karinės misijos įgaliojimai baigiasi 2015 m. kovo 31 d.;

               (2)

               2013 m. rugsėjo 16 d. Briuselyje įvykusi konferencija Somalio klausimais suteikė pagrindą Somalio susitarimui ir paskatino per Somalio „Naujojo susitarimo“ darbo grupę aktyvuoti koordinavimo ir Somalio savarankiškumo mechanizmą;

               (3)

               2014 m. rugsėjo 18 d. Londone įvykusiame Jungtinės Karalystės ir Somalio bendrai organizuotame tarptautiniame susitikime Federalinė Vyriausybė pateikė Gynybos ministerijos gaires, skirtas Somalio nacionalinės armijos vystymuisi iki 2019 m. ir jos neatidėliotinus reikalavimus;

               (4)

               atsižvelgiant į 2014 m. spalio mėn. atliktą strateginę peržiūrą, ES karinės misijos įgaliojimai turėtų būti pratęsti iki 2016 m. gruodžio 31 d.;

               (5)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Danija nedalyvauja įgyvendinant šį sprendimą ir todėl nedalyvauja finansuojant šią misiją;

               (6)

               ES karinės misijos įgaliojimai turėtų būti pratęsti ir jos įgaliojimai patikslinti,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/96/BUSP iš dalies keičiamas taip:

               1.

               1 straipsnio 2 dalis pakeičiama taip:
               „2.   Siekiant 1 dalyje nustatytų tikslų, ES karinė misija dislokuojama Somalyje, kad būtų sprendžiamas institucijų kūrimo gynybos sektoriuje klausimas teikiant strategines konsultacijas ir teikiama tiesioginė parama Somalio nacionalinei armijai rengiant mokymą, teikiant konsultacijas ir kuravimą. ES karinė misija taip pat yra pasirengusi pagal savo galimybes ir pajėgumus teikti paramą kitiems Sąjungos subjektams jiems vykdant atitinkamus įgaliojimus saugumo ir gynybos srityje Somalyje.“

               2.

               3 straipsnis pakeičiamas taip:
               „3 straipsnis
               Misijos štabo skyrimas
               1.   Misijos štabo vieta – Mogadišo tarptautinis oro uostas, esantis Mogadiše, Somalyje. Jis vykdo ir operacijos štabo, ir pajėgų štabo funkcijas.
               2.   Misijos štabui taip pat priklauso ryšių palaikymo ir paramos biuras Nairobyje ir paramos grupė Briuselyje.“

               3.

               7 straipsnio 4 dalis pakeičiama taip:
               „4.   ES karinė misija veikia pagal savo galimybes ir pajėgumus glaudžiai bendradarbiaudama su kitais regione veikiančiais tarptautiniais subjektais, visų pirma Jungtinėmis Tautomis ir AMISOM, laikydamasi Somalio Federalinės Vyriausybės sutartų reikalavimų.“

               4.

               10 straipsnis papildomas šia dalimi:
               „5.   ES karinės misijos bendrųjų išlaidų orientacinė finansavimo suma laikotarpiui nuo 2015 m. balandžio 1 d. iki 2016 m. gruodžio 31 d. yra 17 507 399 EUR. ATHENA 25 straipsnio 1 dalyje nurodytos orientacinės sumos procentinė dalis yra 30 %, o ATHENA 32 straipsnio 3 dalyje nurodyto įsipareigojimo procentinė dalis yra 90 %.“

               5.

               Įterpiamas šis straipsnis:
               „10b straipsnis
               Projektų grupė
               1.   ES karinė misija turi projektų grupę, kuri nustato ir įgyvendina valstybių narių arba trečiųjų valstybių finansuotinus projektus, kurie atitinka misijos tikslus ir kuriais prisidedama prie įgaliojimų vykdymo.
               2.   Laikantis 3 dalies ES misijos vadas yra įgaliotas naudoti valstybių narių arba trečiųjų valstybių finansinius įnašus nustatytiems projektams, kurie nuosekliai papildo kitus ES karinės misijos veiksmus, įgyvendinti. Tokiu atveju ES misijos vadas sudaro susitarimą su tomis valstybėmis, kuriame visų pirma aptariamos konkrečios procedūros, reikalingos sprendžiant klausimus, susijusius su bet kokiais trečiųjų šalių pateiktais skundais dėl žalos, padarytos dėl ES misijos vado veiksmų ar neveikimo naudojant tų valstybių skirtas lėšas.
               Prisidedančios valstybės jokiomis aplinkybėmis negali Sąjungos ar vyriausiojo įgaliotinio laikyti atsakingais už ES misijos vado veiksmus ar neveikimą naudojant tų valstybių skirtas lėšas.
               3.   PSK susitaria dėl trečiųjų valstybių finansinių įnašų, skirtų projektų grupei, priėmimo.“

               6.

               11 straipsnis iš dalies keičiamas taip:

                           a)

                           1 dalyje įžanginė frazė pakeičiama taip „Vadovaujantis Tarybos sprendimu 2013/488/ES (2), vyriausiasis įgaliotinis įgaliojamas atitinkamais atvejais ir pagal misijos reikmes teikti su šiuo sprendimu susijusioms trečiosioms valstybėms šiai misijai parengtą ES įslaptintą informaciją:

                           b)

                           2 ir 3 dalyse žodžiai „Sprendimu 2011/292/ES“ ir „Sprendimo 2011/292/ES“ atitinkamai pakeičiami žodžiais „Sprendimu 2013/488/ES“ ir „Sprendimo 2013/488/ES“.

               7.

               12 straipsnio 2 ir 3 dalys pakeičiamos taip:
               „2.   ES karinės misijos įgaliojimai baigiasi 2016 m. gruodžio 31 d.
               3.   Šis sprendimas panaikinamas nuo ES štabo, ryšių palaikymo ir paramos biuro Nairobyje uždarymo ir paramos grupės Briuselyje veiklos nutraukimo datos, laikantis patvirtintų ES karinės misijos užbaigimo planų ir nedarant poveikio ATHENA nustatytoms ES karinės misijos audito ir ataskaitų teikimo procedūroms.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2015 m. balandžio 1 d.

      Priimta Briuselyje 2015 m. kovo 16 d.

            Tarybos vardu

            Pirmininkė

         F. MOGHERINI

      (1)  2010 m. vasario 15 d. Tarybos sprendimas 2010/96/BUSP dėl Europos Sąjungos karinės misijos siekiant prisidėti prie Somalio saugumo pajėgų mokymo (OL L 44, 2010 2 19, p. 16).

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).“;


title: 2011 m. kovo 25 d. Europos sisteminės rizikos valdybos sprendimas, kuriuo patvirtinamas Europos sisteminės rizikos valdybos etikos kodeksas (ESRV/2011/3)

text:
11.5.2011

               LT

               Europos Sąjungos oficialusis leidinys

               C 140/18

         EUROPOS SISTEMINĖS RIZIKOS VALDYBOS SPRENDIMAS
   2011 m. kovo 25 d.
   kuriuo patvirtinamas Europos sisteminės rizikos valdybos etikos kodeksas
   (ESRV/2011/3)
   2011/C 140/10
   EUROPOS SISTEMINĖS RIZIKOS VALDYBOS BENDROJI VALDYBA,
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 5 straipsnio 8 dalį ir 7–8 straipsnius,
   atsižvelgdama į 2011 m. sausio 20 d. Sprendimą ESRB/2011/1, kuriuo patvirtinamos Europos sisteminės rizikos valdybos darbo tvarkos taisyklės (2), ypač į jo 26 straipsnį,
   PRIĖMĖ ŠĮ SPRENDIMĄ:
   Vienintelis straipsnis
   Europos sisteminės rizikos valdybos etikos kodeksas
   1.   Šiuo sprendimu patvirtinamas Europos sisteminės rizikos valdybos etikos kodeksas, išdėstytas sprendimo priede; jis yra neatskiriama šio sprendimo dalis.
   2.   Šis sprendimas įsigalioja jo priėmimo dieną.
   3.   Šis sprendimas skelbiamas Europos Sąjungos oficialiajame leidinyje ir ESRV svetainėje.

      Priimta Frankfurte prie Maino 2011 m. kovo 25 d.

            ESRV pirmininkas

         Jean-Claude TRICHET

      (1)  OL L 331, 2010 12 15, p. 1.

      (2)  OL C 58, 2011 2 24, p. 4.

      PRIEDAS

         Europos sisteminės rizikos valdybos etikos kodeksas

                  1.

                  Europos sisteminės rizikos valdybos (ESRV) Bendrosios valdybos, Valdymo komiteto, Patariamojo techninio komiteto ir Patariamojo mokslinio komiteto (toliau kartu – patariamieji komitetai) nariai savo veikloje laikosi aukščiausių etikos standartų, vadovaudamiesi principais, kurie jiems taikomi pagal tose institucijose, kuriose jie dirba, taikomas taisykles. Iš jų tikimasi, kad jie atsižvelgs į savo veiklos viešąjį pobūdį ir elgsis taip, kad apsaugotų ir skatintų visuomenės pasitikėjimą ESRV. Iš jų tikimasi, kad jie elgsis garbingai, nepriklausomai, nešališkai ir tik visos Sąjungos interesais, diskretiškai, nesavanaudiškai ir vengdami bet kokios situacijos, galinčios sukelti asmeninių interesų konfliktą. Interesų konfliktas kyla, kai nariai turi privačių arba asmeninių finansinių arba nefinansinių interesų, kurie gali daryti įtaką arba kurie atrodo darantys įtaką nešališkam ir objektyviam jų pareigų atlikimui. Narių privatūs arba asmeniniai interesai – bet kokia potenciali nauda jiems patiems, jų šeimoms, kitiems jų giminaičiams arba jų draugų ir pažįstamų ratui.

                  2.

                  Patariamojo mokslinio komiteto nariai taip pat laikosi bet kokių papildomų elgesio taisyklių, kurios gali būti numatytos jų paskyrimo dokumente ir jų sutartyje su Europos centriniu banku.

                  3.

                  Viešai sakydami kalbas arba darydami viešus pareiškimus bei santykiuose su žiniasklaida dėl ESRV klausimų, Bendrosios valdybos, Valdymo komiteto ir patariamųjų komitetų nariai privalo: a) aiškiai nurodyti, ar jie kalba savo, ar ESRV vardu; pastaruoju atveju jie privalo iš anksto pasitarti su ESRV pirmininku arba vienu iš pirmininko pavaduotojų; b) stengtis gerbti Pirmininko reprezentacinį vaidmenį; c) visapusiškai laikytis konfidencialumo; ir d) tinkamai atsižvelgti į savo vaidmenį ir pareigas ESRV.

                  4.

                  Bendrosios valdybos, Valdymo komiteto ir patariamųjų komitetų nariai gali asmeniškai užsiimti dėstymo ir moksline veikla bei nepelno veikla. Moksliniuose ar akademiniuose darbuose su ESRV susijusiais klausimais jie privalo aiškiai nurodyti, kad tai jų asmeninis požiūris, kuris neatspindi ESRV požiūrio.

                  5.

                  Profesinės paslapties reikalavimas reiškia, kad negalima atskleisti informacijos apie ESRV veiklą ir sprendimus, kuri nebuvo teisėtai atskleista visuomenei.

                  6.

                  Bendrosios valdybos, Valdymo komiteto ir patariamųjų komitetų nariai negali naudoti neviešos informacijos savo pačių arba kitų privačių interesų naudai. Visų pirma, jie turi susilaikyti nuo tokios informacijos naudojimo bet kokiuose privačiuose finansiniuose sandoriuose, sudaromuose tiesiogiai arba netiesiogiai per trečiąsias šalis, arba vykdomuose savo rizika ir savo sąskaita arba trečiosios šalies rizika ir sąskaita.

                  7.

                  Nepriklausomumo principo laikymasis yra nesuderinamas su jokių finansinių ar nefinansinių, bet kokiu būdu susijusių su ESRV funkcijų ar veiklos vykdymu, paslaugų, atlygio, užmokesčio ar dovanų, kurių vertė yra didesnė už priimtiną sumą, prašymu, gavimu ar priėmimu iš bet kokio šaltinio.

                  8.

                  5–7 dalys taikomos Bendrosios valdybos, Valdymo komiteto ir patariamųjų komitetų nariams ir po to, kai baigiasi jų ESRV mandatas.

                  9.

                  Šis elgesio kodeksas taip pat taikomas Bendrosios valdybos narių pakaitiniams ir laikinai juos pakeičiantiems asmenims bei juos lydintiems asmenims, Valdymo komiteto ir Patariamojo techninio komiteto narių pakaitiniams asmenims.


title: 2004/656/EB: 2004 m. gegužės 17 d. Tarybos sprendimas, dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo pasirašymo

text:
25.9.2004

               LT

               Europos Sąjungos oficialusis leidinys

               L 300/43

         TARYBOS SPRENDIMAS
   2004 m. gegužės 17 d.
   dėl Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo pasirašymo
   (2004/656/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį ir 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies pirmos pastraipos pirmu sakiniu,
   atsižvelgdama į 2003 m. Stojimo sutartį (1), ypač į jos 2 straipsnio 3 dalį,
   atsižvelgdama į prie 2003 m. Stojimo sutarties pridedamą aktą, ypač į jo 6 straipsnio 2 dalį,
   atsižvelgdama į Komisijos pasiūlymą,
   kadangi:

               (1)

               2003 m. gruodžio 8 d. Taryba įgaliojo Komisiją Bendrijos ir jos valstybių narių vardu vesti derybas su Armėnijos Respublika dėl Europos Bendrijų bei jų valstybių narių ir Armėnijos partnerystės ir bendradarbiavimo susitarimo, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo ir numatyti tam tikras technines pritaikomąsias pataisas, susijusias su instituciniais ir teisiniais pokyčiais Europos Sąjungoje.

               (2)

               Šalys derėjosi dėl protokolo, ir dabar jis turi būti pasirašytas Bendrijos ir jos valstybių narių vardu, atsižvelgiant į protokolo sudarymą,

         NUSPRENDĖ:
   1 straipsnis
   Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo pasirašymas yra patvirtinamas Bendrijos vardu, atsižvelgiant į Tarybos sprendimą dėl minėto protokolo sudarymo.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Bendrijos bei jos valstybių narių vardu pasirašyti protokolą, atsižvelgiant į jo patvirtinimą.

      Priimta Briuselyje, 2004 m. gegužės 17 d.

            Tarybos vardu

            Pirmininkas

         B. COWEN

      (1)  OL L 236, 2003 9 23.
   PROTOKOLAS
   Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo, atsižvelgiant į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą
   BELGIJOS KARALYSTĖ,
   ČEKIJOS RESPUBLIKA,
   DANIJOS KARALYSTĖ,
   VOKIETIJOS FEDERACINĖ RESPUBLIKA,
   ESTIJOS RESPUBLIKA,
   GRAIKIJOS RESPUBLIKA,
   ISPANIJOS KARALYSTĖ,
   PRANCŪZIJOS RESPUBLIKA,
   AIRIJA,
   ITALIJOS RESPUBLIKA,
   KIPRO RESPUBLIKA,
   LATVIJOS RESPUBLIKA,
   LIETUVOS RESPUBLIKA,
   LIUKSEMBURGO DIDŽIOJI HERCOGYSTĖ,
   VENGRIJOS RESPUBLIKA,
   MALTOS RESPUBLIKA,
   NYDERLANDŲ KARALYSTĖ,
   AUSTRIJOS RESPUBLIKA,
   LENKIJOS RESPUBLIKA,
   PORTUGALIJOS RESPUBLIKA,
   SLOVĖNIJOS RESPUBLIKA,
   SLOVAKIJOS RESPUBLIKA,
   SUOMIJOS RESPUBLIKA,
   ŠVEDIJOS KARALYSTĖ,
   JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ,
   toliau – valstybės narės, kurioms atstovauja Europos Sąjungos Taryba, ir
   EUROPOS BENDRIJA BEI EUROPOS ATOMINĖS ENERGIJOS BENDRIJA,
   toliau – Bendrijos, kurioms atstovauja Europos Sąjungos Taryba ir Europos Bendrijų Komisija, ir
   ARMĖNIJOS RESPUBLIKA,
   ATSIŽVELGDAMOS Į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą 2004 m. gegužės 1 d.,
   SUSITARĖ:
   1 straipsnis
   Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos yra 1996 m. balandžio 22 d. Liuksemburge pasirašyto Europos Bendrijų bei jų valstybių narių ir Armėnijos Respublikos partnerystės ir bendradarbiavimo susitarimo (1) (toliau – Susitarimas), Šalys, ir taip pat kaip ir kitos valstybės narės atitinkamai priima Susitarimo ir prie jo pridedamų dokumentų tekstus ir į juos atsižvelgia.
   2 straipsnis
   Siekdamos atsižvelgti į pastaruosius institucinius pokyčius Europos Sąjungoje, Šalys susitaria, kad, nustojus galioti Europos anglių ir plieno bendrijos steigimo sutarčiai, Susitarime esančios nuostatos, nurodančios Europos anglių ir plieno bendriją, yra laikomos nuorodomis į Europos bendriją, kuri perėmė visas Europos anglių ir plieno bendrijos teises ir prisiimtus įsipareigojimus.
   3 straipsnis
   Šis protokolas yra neatskiriama Susitarimo dalis.
   4 straipsnis
   1.   Laikydamosi atitinkamų procedūrų, šį protokolą patvirtina Bendrijos, Europos Sąjungos Taryba valstybių narių vardu ir Armėnijos Respublika.
   2.   Šalys viena kitai praneša apie pirmoje dalyje nurodytų atitinkamų procedūrų atlikimą. Patvirtinimo dokumentai deponuojami Europos Sąjungos Tarybos Generaliniame sekretoriate.
   5 straipsnis
   1.   Šis protokolas įsigalioja 2004 m. gegužės 1 d., jei iki tos dienos buvo deponuoti visi šio protokolo patvirtinimo dokumentai.
   2.   Jei iki tos dienos buvo deponuoti ne visi šio protokolo patvirtinimo dokumentai, šis protokolas įsigalioja pirmą kito mėnesio dieną po to, kai buvo deponuotas paskutinis patvirtinimo dokumentas.
   6 straipsnis
   1.   Susitarimo, Baigiamojo akto ir visų prie jo pridedamų dokumentų tekstai sudaromi čekų, estų, latvių, lietuvių, lenkų, maltiečių, slovakų, slovėnų ir vengrų kalbomis.
   2.   Jie pridedami prie šio protokolo ir yra autentiški, kaip ir tekstai kitomis kalbomis, kuriomis sudaryti Susitarimas, Baigiamasis aktas ir prie jo pridedami dokumentai.
   7 straipsnis
   Šis protokolas sudaromas dviem egzemplioriais, kurių tekstai anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir armėnų kalbomis yra autentiški.

      Hecho en Bruselas, el diecinueve de mayo del dos mil cuatro.
      V Bruselu dne devatenáctého května dva tisíce čtyři.
      Udfærdiget i Bruxelles den nittende maj to tusind og fire.
      Geschehen zu Brüssel am neunzehnten Mai zweitausendundvier.
      Kahe tuhande neljanda aasta maikuu üheksateistkümnendal päeval Brüsselis.
      Έγινε στις Βρυξέλλες, στις δέκα εννέα Μαΐου δύο χιλιάδες τέσσερα.
      Done at Brussels on the nineteenth day of May in the year two thousand and four.
      Fait à Bruxelles, le dix-neuf mai deux mille quatre.
      Fatto a Bruxelles, addì diciannove maggio duemilaquattro.
      Briselē, divi tūkstoši ceturtā gada deviņpadsmitajā maijā.
      Priimta du tūkstančiai ketvirtų metų gegužės devynioliktą dieną Briuselyje.
      Kelt Brüsszelben, a kétezer-negyedik év május havának tizenkilencedik napján.
      Maghmul fi Brussel, id-19 ta' Mejju, 2004.
      Gedaan te Brussel, de negentiende mei tweeduizendvier.
      Sporządzono w Brukseli, dnia dziewiętnastego maja roku dwutysięcznego czwartego.
      Feito em Bruxelas, em dezanove de Maio de dois mil e quatro.
      V Bruseli devätnásteho mája dvetisícštyri.
      V Bruslju, devetnajstega maja dva tisoč štiri.
      Tehty Brysselissä yhdeksäntenätoista päivänä toukokuuta vuonna kaksituhattaneljä.
      Som skedde i Bryssel den nittonde maj tjugohundrafyra.

         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         Por la República de Armenia
         Za Arménskou republiku
         For Republikken Armenien
         Für die Republik Armenien
         Armeenia Vabariigi nimel
         Για τη Δημοκρατία της Αρμενίας
         For the Republic of Armenia
         Pour la République d'Arménie
         Per la Repubblica di Armenia
         Armēnijas Republikas vārdā
         Armėnijos Respublikos vardu
         Az Örmény Köztársaság részéről
         Għar-Repubblika ta' l-Armenja
         Voor de Republiek Armenië
         W imieniu Republiki Armenii
         Pela República da Arménia
         Za Arménsku republiku
         Za Republiko Armenijo
         Armenian tasavallan puolesta
         På Republiken Armeniens vägnar

      (1)  OL L 239, 1999 9 9, p. 3.


title: 2015 m. balandžio 28 d. Politinio ir saugumo komiteto sprendimas (BUSP) 2015/711 dėl trečiosios valstybės įnašo į Europos Sąjungos karinę operaciją, skirtą prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), priėmimo (ATALANTA/4/2015)

text:
1.5.2015

               LT

               Europos Sąjungos oficialusis leidinys

               L 113/58

         POLITINIO IR SAUGUMO KOMITETO SPRENDIMAS (BUSP) 2015/711
   2015 m. balandžio 28 d.
   dėl trečiosios valstybės įnašo į Europos Sąjungos karinę operaciją, skirtą prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), priėmimo (ATALANTA/4/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1), ypač į jų 10 straipsnį,
   atsižvelgdamas į 2009 m. balandžio 21 d. Politinio ir saugumo komiteto sprendimą ATALANTA/3/2009 dėl prie Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), Prisidedančių šalių komiteto įsteigimo (Atalanta) (2009/369/BUSP) (2),
   kadangi:

               (1)

               pagal Bendrųjų veiksmų 2008/851/BUSP 10 straipsnio 2 dalį Taryba įgaliojo Politinį ir saugumo komitetą (toliau – PSK) priimti atitinkamus sprendimus dėl trečiųjų valstybių siūlomų įnašų priėmimo;

               (2)

               2014 m. balandžio 29 d. PSK priėmė Sprendimą ATALANTA/2/2014 (3), kuriuo iš dalies pakeitė Sprendimą ATALANTA/3/2009;

               (3)

               atsižvelgiant į 2014 m. gruodžio 10 d. Europos Sąjungos karinio komiteto pirmininko laišką, 2015 m. balandžio 9 d. ES operacijos vado pavaduotojo rekomendaciją dėl Korėjos Respublikos įnašo ir 2015 m. balandžio 15 d. Europos Sąjungos karinio komiteto rekomendaciją, Korėjos Respublikos įnašas turėtų būti priimtas;

               (4)

               Korėjos Respublikos dalyvavimas priklauso nuo 2014 m. gegužės 23 d. pasirašyto Europos Sąjungos ir Korėjos Respublikos susitarimo, kuriuo nustatomos Korėjos Respublikos dalyvavimo Europos Sąjungos krizių valdymo operacijose bendrosios sąlygos (4), įsigaliojimo;

               (5)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   1.   Korėjos Respublikos įnašas į Europos Sąjungos karinę operaciją, skirtą prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), priimamas ir laikomas svariu.
   2.   Korėjos Respublika atleidžiama nuo finansinių įnašų į Atalanta biudžetą.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. balandžio 28 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 301, 2008 11 12, p. 33.

      (2)  OL L 112, 2009 5 6, p. 9.

      (3)  2014 m. balandžio 29 d. Politinio ir saugumo komiteto sprendimas Atalanta/2/2014 dėl trečiosios valstybės įnašo į Europos Sąjungos karinę operaciją, skirtą prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (Atalanta), priėmimo, kuriuo iš dalies keičiamas Sprendimas ATALANTA/3/2009 (2014/244/BUSP) (OL L 132, 2014 5 3, p. 63).

      (4)  OL L 166, 2014 6 5, p. 3.


title: 2017 m. kovo 16 d. Europos parlamento sprendimas (ES) 2017/846 dėl Tyrimo komiteto įtarimams dėl Sąjungos teisės pažeidimų ir netinkamo administravimo taikant Sąjungos teisę atvejų, susijusių su pinigų plovimu, mokesčių vengimu ir slėpimu, nagrinėti įgaliojimų laiko pratęsimo

text:
18.5.2017

               LT

               Europos Sąjungos oficialusis leidinys

               L 125/34

         EUROPOS PARLAMENTO SPRENDIMAS (ES) 2017/846
   2017 m. kovo 16 d.
   dėl Tyrimo komiteto įtarimams dėl Sąjungos teisės pažeidimų ir netinkamo administravimo taikant Sąjungos teisę atvejų, susijusių su pinigų plovimu, mokesčių vengimu ir slėpimu, nagrinėti įgaliojimų laiko pratęsimo
   EUROPOS PARLAMENTAS,

               —

               atsižvelgdamas į Pirmininkų sueigos pasiūlymą,

               —

               atsižvelgdamas į Sutarties dėl Europos Sąjungos veikimo 226 straipsnį,

               —

               atsižvelgdamas į 1995 m. balandžio 19 d. Europos Parlamento, Tarybos ir Komisijos sprendimą 95/167/EB, Euratomas, EAPB dėl išsamių Europos Parlamento naudojimąsi tyrimo teise reglamentuojančių nuostatų (1),

               —

               atsižvelgdamas į savo 2016 m. birželio 8 d. Sprendimą (ES) 2016/1021 dėl Tyrimo komiteto įtarimams dėl Sąjungos teisės pažeidimų ir netinkamo administravimo taikant Sąjungos teisę atvejų, susijusių su pinigų plovimu, mokesčių vengimu ir slėpimu, nagrinėti sudarymo, komiteto įgaliojimų, narių skaičiaus ir įgaliojimų trukmės (2),

               —

               atsižvelgdamas į Darbo tvarkos taisyklių 198 straipsnio 11 dalį,

               A.

               kadangi tyrimo komitetas paprašė pratęsti įgaliojimų laiką, kad galėtų visiškai ir tinkamai įvykdyti jam suteiktus įgaliojimus, atsižvelgdamas į dokumentų, kuriuos dar liko apsvarstyti, skaičių, užsakytas analizes ir suinteresuotuosius subjektus, kuriuos reikia apklausti;

               1.

               nusprendžia pratęsti tyrimo komiteto įgaliojimų laiką trims mėnesiams.

            Europos Parlamento vardu

            Pirmininkas

         A. TAJANI

      (1)  OL L 113, 1995 5 19, p. 1.

      (2)  OL L 166, 2016 6 24, p. 10.


title: 2015 m. spalio 1 d. Tarybos sprendimas (ES) 2015/1789 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo (Techniniai reglamentai, standartai, tyrimai ir sertifikavimas) ir XX priedo (Aplinka) dalinio pakeitimo (Degalų kokybės direktyva)

text:
7.10.2015

               LT

               Europos Sąjungos oficialusis leidinys

               L 260/20

         TARYBOS SPRENDIMAS (ES) 2015/1789
   2015 m. spalio 1 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo II priedo (Techniniai reglamentai, standartai, tyrimai ir sertifikavimas) ir XX priedo (Aplinka) dalinio pakeitimo (Degalų kokybės direktyva)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį ir 192 straipsnio 1 dalį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, inter alia, EEE susitarimo II ir XX priedus

               (3)

               į EEE susitarimą turi būti įtraukta Europos Parlamento ir Tarybos direktyva 2009/30/EB (3);

               (4)

               todėl EEE susitarimo II ir XX priedai turėtų būti atitinkamai iš dalies pakeisti;

               (5)

               todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo II priedo (Techniniai reglamentai, standartai, tyrimai ir sertifikavimas) ir XX priedo (Aplinka) dalinio pakeitimo, grindžiama EEE jungtinio komiteto sprendimo projektu, pridedamu prie šio sprendimo.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. spalio 1 d.

            Tarybos vardu

            Pirmininkas

         E. SCHNEIDER

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2009 m. balandžio 23 d. Europos Parlamento ir Tarybos direktyva 2009/30/EB, iš dalies keičianti Direktyvos 98/70/EB nuostatas dėl benzino, dyzelinių degalų (dyzelino) ir gazolių kokybės rodiklių, nustatanti šiltnamio efektą sukeliančių dujų stebėsenos ir mažinimo mechanizmą, iš dalies keičianti Tarybos direktyvos 1999/32/EB nuostatas dėl vidaus vandens kelių laivų kuro kokybės rodiklių ir panaikinanti Direktyvą 93/12/EEB, (OL L 140, 2009 6 5, p. 88).

      PROJEKTAS
      EEE JUNGTINIO KOMITETO SPRENDIMAS
      Nr. …/2015
      … m. … … d.
      kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) ir XX priedas (Aplinka)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:

                  (1)

                  į EEE susitarimą turi būti įtraukta 2009 m. balandžio 23 d. Europos Parlamento ir Tarybos direktyva 2009/30/EB, iš dalies keičianti Direktyvos 98/70/EB nuostatas dėl benzino, dyzelinių degalų (dyzelino) ir gazolių kokybės rodiklių, nustatanti šiltnamio efektą sukeliančių dujų stebėsenos ir mažinimo mechanizmą, iš dalies keičianti Tarybos direktyvos 1999/32/EB nuostatas dėl vidaus vandens kelių laivų kuro kokybės rodiklių ir panaikinanti Direktyvą 93/12/EEB (1);

                  (2)

                  Direktyva 2009/30/EB panaikinama į EEE susitarimą įtraukta Tarybos direktyva 93/12/EEB (2), todėl ji turi būti išbraukta iš EEE susitarimo;

                  (3)

                  todėl EEE susitarimo II ir XX priedai turėtų būti atitinkamai iš dalies pakeisti,

            PRIĖMĖ ŠĮ SPRENDIMĄ:
      1 straipsnis
      EEE susitarimo II priedo XVII skyrius iš dalies keičiamas taip:

                  1.

                  6 a punktas (Europos Parlamento ir Tarybos direktyva 98/70/EB) papildomas šia įtrauka:

                              „—

                                 32009 L 0030: 2009 m. balandžio 23 d. Europos Parlamento ir Tarybos direktyva 2009/30/EB (OL L 140, 2009 6 5, p. 88).“

                  2.

                  6 a punktas (Europos Parlamento ir Tarybos direktyva 98/70/EB) papildomas šiuo tekstu:

                              „c)

                              2 straipsnio 5 dalyje po žodžio „Suomija“ pridedamas žodis „Islandija“, o po žodžio „Lietuva“ pridedamas žodis „Norvegija“.

                              d)

                              3 straipsnio 4 dalyje po pirmos pastraipos įterpiama ši pastraipa:
                              „Islandija gali leisti vasaros laikotarpiu teikti rinkai etanolio ar metanolio turintį benziną, kurio didžiausias garų slėgis – 70 kPa, su sąlyga, kad naudojamas etanolis yra biodegalai arba kad išmetamųjų šiltnamio efektą sukeliančių dujų kiekio sumažinimas naudojant metanolį atitinka 7b straipsnio 2 dalyje nurodytus kriterijus.“

                              e)

                              7a–7e straipsniai netaikomi Lichtenšteinui.

                              f)

                              7b straipsnio 6 dalis netaikoma ELPA valstybėms.“

                  3.

                  6 punkto (Tarybos direktyva 93/12/EEB) tekstas išbraukiamas.

            2 straipsnis
      EEE susitarimo XX priedo 21ad punktas (Tarybos direktyva 1999/32/EB) papildomas šia įtrauka:

                  „—

                     32009 L 0030: 2009 m. balandžio 23 d. Europos Parlamento ir Tarybos direktyva 2009/30/EB (OL L 140, 2009 6 5, p. 88).“

            3 straipsnis

         Europos Sąjungos oficialiojo leidinio EEE priede skelbtinas Direktyvos 2009/30/EB tekstas islandų ir norvegų kalbomis yra autentiškas.
      4 straipsnis
      Šis sprendimas įsigalioja …, jei pateikti visi pranešimai pagal EEE susitarimo 103 straipsnio 1 dalį (3).
      5 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               Sekretoriai

         (1)  OL L 140, 2009 6 5, p. 88.

         (2)  OL L 74, 1993 3 27, p. 81.

         (3)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2014/633/ES: 2014 m. balandžio 3 d. Europos Parlamento sprendimas dėl bendros įmonės SESAR 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/347

         EUROPOS PARLAMENTO SPRENDIMAS
   2014 m. balandžio 3 d.
   dėl bendros įmonės SESAR 2012 finansinių metų biudžeto įvykdymo patvirtinimo
   (2014/633/ES)
   EUROPOS PARLAMENTAS,

               —

               atsižvelgdamas į bendros įmonės SESAR 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendros įmonės SESAR 2012 finansinių metų metinių finansinių ataskaitų su bendros įmonės atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05851/2014 – C7–0053/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2007 m. vasario 27 d. Tarybos reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (4), ypač į jo 4b straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0197/2014),

               1.

               patvirtina bendros įmonės SESAR vykdomajam direktoriui, kad bendros įmonės 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendros įmonės SESAR vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 369, 2013 12 17, p. 49.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 64, 2007 3 2, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2014/418/ES: 2014 m. birželio 16 d. Europos Centrinio Banko sprendimas, kuriuo iš dalies keičiamas Sprendimas ECB/2007/7 dėl TARGET2-ECB sąlygų (ECB/2014/27)

text:
1.7.2014

               LT

               Europos Sąjungos oficialusis leidinys

               L 192/68

         EUROPOS CENTRINIO BANKO SPRENDIMAS
   2014 m. birželio 16 d.
   kuriuo iš dalies keičiamas Sprendimas ECB/2007/7 dėl TARGET2-ECB sąlygų

      (ECB/2014/27)

      (2014/418/ES)

   EUROPOS CENTRINIO BANKO VYKDOMOJI VALDYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalį,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 11 straipsnio 6 dalį ir 17, 22 ir 23 straipsnius,
   atsižvelgdama į 2012 m. gruodžio 5 d. Gaires ECB/2012/27 dėl Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2) (1), ypač į jų 8 straipsnio 2 dalį,
   kadangi:

               (1)

               Gairėse ECB/2012/27 buvo nustatytas atlyginimas už mokėjimų modulio (MM) sąskaitas ir jų subsąskaitas tokiu būdu, kuris galėjo nesutapti su Valdančiosios tarybos sprendimu sumažinti palūkanų normą už naudojimąsi indėlių galimybe iki mažesnės už 0 %;

               (2)

               siekiant pašalinti tokius galimus nesutapimus, Gairės ECB/2012/27 buvo iš dalies pakeistos Gairėmis ECB/2014/25 (2);

               (3)

               todėl būtina taip pat iš dalies pakeisti Sprendimą ECB/2007/7 (3), kad TARGET2-ECB būtų atspindėti Gairėmis ECB/2014/25 padaryti daliniai pakeitimai atlyginimo už MM sąskaitas ir jų subsąskaitas atžvilgiu,

         PRIĖMĖ ŠĮ SPRENDIMĄ:
   1 straipsnis
   Sprendimo ECB/2007/7 daliniai pakeitimai
   Sprendimo ECB/2007/7 priedas iš dalies keičiamas taip:

               1)

               1 straipsnis papildomas šiomis terminų apibrėžtimis:

                           „—

                           ‘deposit facility’ means a Eurosystem standing facility which counterparties may use to make overnight deposits with an NCB at a pre-specified deposit rate,

                           —

                           ‘deposit facility rate’ means the interest rate applicable to the deposit facility,“;

               2)

               10 straipsnio 3 dalis pakeičiama taip:
               „3.   PM accounts and their sub-accounts shall be remunerated either at zero per cent or the deposit facility rate, whichever is lower.“

         2 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Frankfurte prie Maino 2014 m. birželio 16 d.

            ECB Pirmininkas

         Mario DRAGHI

      (1)  OL L 30, 2013 1 30, p. 1.

      (2)  2014 m. birželio 5 d. Gairės ECB/2014/25 kuriomis iš dalies keičiamos Gairės ECB/2012/27 dėl Transeuropinės automatizuotos realaus laiko atskirųjų atsiskaitymų skubių pervedimų sistemos (TARGET2) (OL L 168, 2014 6 7, p. 120).

      (3)  2007 m. liepos 24 d. Europos Centrinio Banko sprendimas dėl TARGET2-ECB sąlygų (ECB/2007/7) (OL L 237, 2007 9 8, p. 71).